2015 januárban Sugizo filmzeneszerző zongorakoncertjén volt vendégzenész. Március 11-én részt vett a 2011-es tóhokui földrengés és cunamira emlékező Peace on Earth koncerten a Jojogi parkban. Áprilisban Szakamoto Maaja 20. évfordulós válogatásalbumára dolgozta át a "Bike" című dalt, majd a hongkongi Tanz Too Noise Muzik Festivalon kellett volna részt vennie, de az eseményt végül lefújták. Májusban a Juno Reactorrel Japánban turnézott, Oszakában, Nagojában és Tokióban. Május 3-án Rjúicsivel a Luna Sea-ből Fudzsivara Ikuro Symphonic Luna Sea Reboot koncertjén léptek fel. Júniusban a Luna Sea-vel turnézott, 16 városban 32 koncertet adtak Japán-szerte. Ezt a Lunatic Festen való fellépése követte, ahol mind a Luna Sea, mind az X Japan kötelékében részt vett. Július 8-án megjelent "Spiritual Classic Sugizo Selection Ⅱ" elnevezésű klasszikus válogatáslemeze. Ugyanebben a hónapban Isino Takkjú és más zenészek társaságában fellépett az In Order To Dance Vol.1 nevű koncerten Tokióban. Az év végén 20 év után először Japánban turnézó X Japannel koncertezett, három koncertet adtak a Yokohama Arenában, majd Oszakában, Fukuokában, Hirosimában folytatták a turnét és december 14-én, a nagojai Nippon Gaishi Hallban fejezték be. Szilveszterkor 18 év után először újra részt vettek a "Kóhaku uta gasszenben".